2014-yil O‘zbekistonda qariyb 1 million yangi ish o‘rni yaratildi

“2014-yilda ish o‘rinlarini tashkil etish va aholi bandligini ta’minlash Dasturi” doirasida tizimli chora-tadbirlarning amalga oshirilishi natijasida 2014-yil davomida O‘zbekiston bo‘yicha qariyb 1 million yangi ish o‘rni tashkil etilgan bo‘lib, ularning 60 foizi qishloq hududlari hissasiga to‘g‘ri keladi. Bu haqda O‘zbekiston Respublikasi Markaziy banki rasmiy saytida xabar berildi.

O‘z navbatida, 2014-yil respublikada aholi jon boshiga to‘g‘ri keladigan real daromadlar 2013-yilga nisbatan 10,2 foizga hamda byudjet tashkilotlari xodimlarining ish haqi, pensiya, ijtimoiy nafaqa va stipendiyalar 23,2 foizga ko‘paydi.
Bandlik darajasi hamda aholi daromadlarining bunday o‘sishi, o‘z navbatida, aholi turmush darajasining va ijtimoiy farovonligining barqaror ravishda oshib borishini ta’minlashga xizmat qilmoqda.